text: 7 Atska pachak watakuna pasanqanchönam, israelïtakuna testïgun kayanqanta nirir, Jehovä kënö nirqan: "Noqalla kanqäta musyayänëkipaq. Noqapa puntätaqa manam ni ima Dios kashqatsu, y qepämampis manam juk kashqatsu". Jina nunakunapaq alli kaqta munanqanqa manam imëpis cambiashqatsu, tsëmi kënö nirqan: "Noqaqa imëpis kanqänöllam kashaq" (Isaïas 43:10, 13; 44:6; 48:12). Clärum këkan, mana imëpis cambiaq y markäkïpaq Diostam israelïtakunaqa sirwiyarqan. Y noqantsikpis tsë Diosllatam sirwintsik (Malaquïas 3:6; Santiägu 1:17).